Vytartai
Vytartai – kaimas centrinėje Pasvalio rajono savivaldybės dalyje, 4 km į šiaurės vakarus nuo Pasvalio, Mūšos kairiajame krante, prie kelio  209  Joniškis–Žeimelis–Pasvalys . Auga saugoma Vytartų liepa. Buvusi dvarvietė, XIX a. vid. šį ūkį iš varžytinių nupirko baronesė Natalija Osten Saken-Chodakauskienė. 1926 m. mirė nusenęs Jonas Chodakauskas ir dvaro žemes išsidalijo palikuonys. Vytartai atiteko sūnui Marijonui, kuris valdas greitai nugyveno. Rūmus už 30 tūkst. litų nupirko Pasvalio valsčius ir įkūrė mokyklą, kuri ten veikė iki 1967 m. Vėliau pastate buvo įrengti butai. Dvare gimė Sofija Chodakauskaitė–Smetonienė (prezidento Antano Smetonos žmona), kelyje į savo uošviją 1928 m. prezidentas pastatė garsųjį Ustukių tiltą.